Delinia
Delinia (rus. Делинья, jak. Дэлинньэ) – upė Rusijoje, Jakutijoje (Tompo ulusas); Tompo dešinysis intakas (Aldano baseinas). Prasideda Elgio plokščiakalnyje, teka kalnais į vakarus, prateka Delinios ežerą. Toliau teka į pietus. Įteka į Tompo 286 km nuo jo žiočių, netoli Topolinojės gyvenvietės. Didžiausi intakai – Noliuču (dešinysis), Singjamis (kairysis). Upė būna užšalusi nuo spalio iki gegužės. Delinios pavadinimas evenų kalba (Делинде) reiškia „didelis taimenis“.